Komission asetus (EY) N:o 185/2000, annettu 26 päivänä tammikuuta 2000, luvan antamisesta siirtoihin Kiinan kansantasavallasta peräisin olevien tekstiili- ja vaatetustuotteiden määrällisten rajoitusten rajoissa



Virallinen lehti nro L 022 , 27/01/2000 s. 0050 - 0051



KOMISSION ASETUS (EY) N:o 185/2000, annettu 26 päivänä tammikuuta 2000, luvan antamisesta siirtoihin Kiinan kansantasavallasta peräisin olevien tekstiili- ja vaatetustuotteiden määrällisten rajoitusten rajoissa EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä 12 päivänä lokakuuta 1993 annetun neuvoston asetuksen (ETY) N:o 3030/93(1), sellaisena kuin se on viimeksi muutettuna komission asetuksella (EY) N:o 1072/1999(2), ja erityisesti sen 7 artiklan, sekä katsoo seuraavaa: 1) Tekstiilituotteiden kaupasta tehdyn, 9 päivänä joulukuuta 1988 parafoidun Euroopan talousyhteisön ja Kiinan kansantasavallan välisen sopimuksen(3), sellaisena kuin se on viimeksi muutettuna 6 päivänä joulukuuta 1999 parafoidulla kirjeenvaihtona tehdyllä sopimuksella, 5 artiklassa sekä kahdenvälisen MFA-sopimuksen soveltamisalaan kuulumattomien tekstiilituotteiden kaupasta tehdyn, 19 päivänä tammikuuta 1995 parafoidun Euroopan yhteisön ja Kiinan kansantasavallan välisen sopimuksen(4), sellaisena kuin se on viimeksi muutettuna 6 päivänä joulukuuta 1999 parafoidulla kirjeenvaihtona tehdyllä sopimuksella(5), 8 artiklassa annetaan mahdollisuus sopia siirroista kiintiövuosien välillä. 2) Kiinan kansantasavalta on esittänyt pyynnön 10 päivänä joulukuuta 1999. 3) Kiinan kansantasavallan pyytämät siirrot kuuluvat tekstiilituotteiden kaupasta tehdyn 9 päivänä joulukuuta 1988 parafoidun Euroopan talousyhteisön ja Kiinan kansantasavallan välisen sopimuksen 5 artiklassa ja kahdenvälisen MFA-sopimuksen soveltamisalaan kuulumattomien tekstiilituotteiden kaupasta tehdyn 19 päivänä tammikuuta 1995 parafoidun Euroopan yhteisön ja Kiinan kansantasavallan välisen sopimuksen 8 artiklassa tarkoitettujen ja asetuksen (ETY) N:o 3030/93 liitteessä VIII esitettyjen helpotusten soveltamisalaan. 4) Pyyntöön on aiheellista myöntyä. 5) Tässä asetuksessa säädetyt toimenpiteet ovat asetuksen (ETY) N:o 3030/93 17 artiklalla perustetun tekstiilikomitean lausunnon mukaiset, ON ANTANUT TÄMÄN ASETUKSEN: 1 artikla Annetaan lupa siirtoihin Kiinan kansantasavallasta peräisin olevien tekstiili- ja vaatetustuotteiden määrällisten rajoitusten rajoissa kiintiövuonna 1999 tämän asetuksen liitteen mukaisesti. 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Sitä sovelletaan kiintiövuoteen 1999. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä tammikuuta 2000. Komission puolesta Pascal LAMY Komission jäsen (1) EYVL L 275, 8.11.1993, s. 1. (2) EYVL L 134, 28.5.1999, s. 1. (3) Hyväksytty neuvoston päätöksellä 88/656/ETY (EYVL L 380, 31.12.1988, s. 1). (4) Hyväksytty neuvoston päätöksellä 1999/876/EY (EYVL L 345, 31.12.1999, s. 1). (5) Hyväksytty neuvoston päätöksellä 95/155/EY (EYVL L 104, 6.5.1999 s. 1). LIITE - Luokka 20/39: 274020 kilogramman ennakkokäyttö vuoden 2000 määrällisistä rajoituksista, - Luokka 156: 118800 kilogramman ennakkokäyttö vuoden 2000 määrällisistä rajoituksista, - Luokka 157: 282850 kilogramman ennakkokäyttö vuoden 2000 määrällisistä rajoituksista.